Tarybos reglamentas (EEB) Nr. 3680/93,
1993 m. gruodžio 20 d.
nustatantis tam tikras žuvų išteklių apsaugos ir tvarkymo priemones reguliuojamuose rajonuose, kaip apibrėžta Konvencijoje dėl būsimo daugiašalio bendradarbiavimo Šiaurės vakarų Atlanto žvejybos rajonuose
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 20 d. Tarybos reglamentą (EEB) Nr. 3760/92, sukuriantį Bendrijos žuvininkystės ir akvakultūros sistemą [1], ir ypač į šio reglamento 8 straipsnio 4 dalį,
atsižvelgdama į Komisijos pasiūlymą,
kadangi Bendrija pasirašė Jungtinių Tautų Jūrų teisės konvenciją, nustatančią gyvųjų išteklių pakrantės valstybių išskirtinėje ekonominėje zonoje ir atviroje jūroje apsaugos ir tvarkymo principus bei taisykles;
kadangi Konvencija dėl būsimo daugiašalio bendradarbiavimo Šiaurės vakarų Atlanto žvejybos rajonuose (toliau NAFO konvencija), patvirtinta Tarybos reglamentu (EEB) Nr. 3179/78 [2], įsigaliojo 1979 m. sausio 1 d; kadangi, kaip apibrėžta, reguliuojamąjį rajoną sudaro Konvencijos reguliuojamas plotas, į kurį neįeina zona, kurioje pakrantės valstybės turi jurisdikciją žvejybos atžvilgiu;
kadangi NAFO konvencija nustato tinkamą sistemą reguliuojamo rajono žuvų išteklių racionaliai apsaugai ir tvarkymui, siekiant optimalaus panaudojimo; kadangi šiam tikslui sutarties šalys įsipareigoja imtis bendrų priemonių;
kadangi, atsižvelgiant į parengtas mokslines rekomendacijas, tam tikrų rūšių žuvų sugavimai reguliuojamame rajone turėtų būti ribojami; kadangi pagal Reglamento (EEB) Nr. 3760/92 8 straipsnį Taryba privalo kiekvienai išteklių rūšiai arba išteklių rūšių grupėms nustatyti bendrus leistinus sugavimus, Bendrijai leidžiamą sužvejoti išteklių dalį ir specialias sąlygas, pagal kurias gali būti gaudoma, ir Bendrijai priklausančios dalies paskirstymą valstybėms narėms;
kadangi siekiant užtikrinti žvejybos išteklių apsaugą ir jų subalansuotą naudojimą, privalu apibrėžti technines apsaugos priemones, inter alia, skirtas tinklo akies dydžiui, priegaudos apimčiai ir leistinam gaudyti žuvų dydžiui;
kadangi siekiant suteikti galimybę kontroliuoti žvejybą reguliuojamame rajone, papildant Reglamentu (EEB) Nr. 2847/93 [3] numatytas kontrolės priemones, privalu apibrėžti konkrečias kontrolės priemones, inter alia, skirtas laimikiams deklaruoti, informacijai perduoti, laikyti tinklams, kuriuos naudoti leidimas nesuteiktas, bei informacijai ir paramai, skiriamai sugavimams saugoti ir apdoroti,
PRIĖMĖ ŠĮ REGLAMENTĄ:
1 straipsnis
Sritis
1. Bendrijos laivai, žvejojantys reguliuojamame rajone ir turintys jame sužvejotų žuvų, savo veikla prisideda įgyvendinant NAFO konvencijos tikslus ir principus.
2. Siekiant bendrais sutarties šalių veiksmais užtikrinti reguliuojamo rajono žuvų išteklių racionalią apsaugą ir tvarkymą, kad jie būtų optimaliai naudojami, šiuo reglamentu nustatoma:
- sugavimų apribojimas,
- techninės apsaugos priemonės,
- tarptautinės kontrolės priemonės,
- tam tikrų mokslinių ir statistinių duomenų apdorojimui ir perdavimui skirtos nuostatos.
2 straipsnis
Bendrijos dalyvavimas
1. Valstybės narės perduoda Komisijai sąrašą jų uostuose visų įregistruotų arba plaukiojančių su valstybių narių vėliavomis laivų, ketinančių žvejoti reguliuojamame rajone, iki numatomos žvejybos pradžios likus ne mažiau kaip 30 dienų arba, atsižvelgiant į aplinkybes, ne vėliau kaip 20 dieną nuo šio reglamento įsigaliojimo datos. Į sąrašą įtraukiama:
a) laivo pavadinimas;
b) atsakingosios nacionalinės institucijos paskirtas oficialus laivo registravimo numeris;
c) laivo įregistravimo uostas;
d) laivo savininko arba laivą išsinuomojančios šalies pavadinimas;
e) pareiškimas, kad laivo kapitonui įteikta reguliuojamame rajone galiojančių taisyklių kopija;
f) pagrindinės reguliuojamame rajone gaudomos žuvų rūšys;
g) parajoniai, kuriuose laivas gali žvejoti.
3 straipsnis
Sugavimų apribojimas
Šio reglamento I priedu nustatytų rūšių žuvų sugavimai 1994 m., sužvejoti valstybių narių uostuose įregistruotais arba su valstybių narių vėliavomis plaukiojančiais laivais juo nurodytuose reguliuojamo rajono parajoniuose, negali viršyti I priede pateiktų kvotų.
4 straipsnis
Techninės priemonės
1. Tinklų akių dydžiai
2. Prie tinklų pritaisomi priedai
3. Priegaudos
Priegaudos žuvų rūšių, išvardytų I priede, kurioms žvejoti reguliuojamo rajono dalyje Bendrija kvotų nenustatė ir kurios sužvejotos anksčiau nurodytoje reguliuojamo rajono dalyje specializuotai žvejojant:
- vienos ar kelių I priede išvardytų rūšių žuvis, arba
- kitos ar kitų rūšių žuvis negu išvardytos I priede,
kiekvienos rūšies laikomos laive kiekis negali būti didesnis kaip 2500 kg arba sudaryti daugiau kaip 10 % visų laive laikomų žuvų svorio, atsižvelgiant į tai, kuris skaičius didesnis. Tačiau reguliuojamo rajono dalyje, kurioje specializuota tam tikrų rūšių žuvų žvejyba draudžiama, I priede išvardytų žuvų rūšių priegauda negali viršyti atitinkamai 1250 kg arba 5 %.
4. Verslinis žuvų dydis
5 straipsnis
Kontrolės priemonės
1. Laivų kapitonai ne tik laikosi Reglamento (EEB) Nr. 2847/93 6, 8, 11 ir 12 straipsnių nuostatų, bet taip pat į laivo žurnalą įrašo anksčiau nurodyto reglamento V priede nustatytą informaciją.
Laikydamosi minėto Reglamento 15 straipsnio, valstybės narės taip pat perduoda Komisijai tų žuvų rūšių, kurioms nepaskirtos kvotos, sugavimų duomenis.
2. Specializuotai žvejojant II priede išvardytas vienos ar kelių rūšių žuvis, laivuose negali būti laikomi mažesnio dydžio akių tinklai negu nustatyta 4 straipsnio 1 dalimi.
Tačiau laivuose, to paties plaukiojimo metu žvejojančiuose kitose nei reguliuojamas rajonas žvejybos zonose, anksčiau nurodytus tinklus galima laikyti, jeigu jie patikimai surišti ir sudėti bei netinkami nedelsiant panaudoti, t. y.:
a) tinklai atrišti nuo kėtoklių, tinklų traukiamųjų (tralavimo) lynų ir virvių;
b) laivo denyje arba virš denio laikomus tinklus privalu patikimai pririšti prie laivo antstato detalių.
3. Žvejybinių laivų, plaukiojančių su valstybės narės vėliava arba įregistruotų viename iš valstybės narės uostų, kapitonai I priede išvardytų rūšių žuvų sugavimams turi:
a) laivo žurnalą, į kurį, nurodydami žuvų rūšis ir perdirbtus produktus, įrašo jungtinius pagamintos produkcijos duomenis; arba
b) kiekvienos rūšies žuvų perdirbtų produktų saugojimo planą, nurodydami, kurioje laivo triumo vietoje šie produktai saugomi.
Laivų kapitonai privalo teikti reikalingą pagalbą, siekiant užtikrinti, kad į laivo žurnalą įrašytus produktų kiekius ir laive saugomus perdirbtus produktus būtų galima patikrinti.
6 straipsnis
Statistiniai ir moksliniai duomenys
1. Siekdamos rengti rekomendacijas dėl tam tikrose reguliuojamo rajono 3LNO zonos vietose Amerikinės ir geltonuodegės plekšnės jauniklių sezoninių susibūrimų:
a) valstybės narės, remdamosi atitinkamais laivo žurnalo įrašais, kaip numatyta 5 straipsnio 1 dalimi, iš ne didesnėmis kaip 1° ilgumos ir 1° platumos zonomis suskirstyto rajono pateikia kiekvieno mėnesio sugavimų ir į jūrą paleistų žuvų faktinius statistinius duomenis;
b) numatoma, kad ne rečiau kaip nustatyta a pastraipa ir parengiant jungtinius mėnesio duomenis iš sugavimų ir į jūrą paleidžiamų žuvų atrenkamos imtys žuvų ilgiui nustatyti.
2. Siekiant nustatyti menkės priegaudų poveikį Flemish Cap esančiuose jūrų ešerių ir plekšninių žūklės rajonuose:
a) be įprastinių kiekvieno mėnesio ataskaitų, valstybės narės, remdamosi atitinkamais laivo žurnalo įrašais, kaip numatyta 5 straipsnio 1 dalimi, pateikia anksčiau nurodyto regiono jūrų ešerių ir plekšninių žvejybos rajonuose sužvejotų menkių, paleidžiamų atgal į jūrą, statistinius duomenis;
b) anksčiau nurodyto regiono jūrų ešerių ir plekšninių žvejybos rajonuose sužvejotų menkių ilgiui nustatyti būtinos mėnesio imtys pateikiamos atskirai iš kiekvieno žvejybos rajono, nurodant sugavimo gylį.
3. Imtys žuvų ilgiui nustatyti iš nurodyto atitinkamo sugavimo visų dalių imamos taip, kad nors viena statistiškai svarbi imtis kiekvieną dieną atrenkama iš pirmos valkšnos. Žuvies dydis matuojamas nuo žuvies snukio galiuko iki uodegos peleko galo.
Šio straipsnio 1 ir 2 pastraipomis nustatytiems tikslams imtys, atrinktos laikantis šio reglamento nuostatos, žuvų ilgiui nustatyti, laikomos atstojančiomis visų nurodytų rūšių žuvų sugavimų imtis.
7 straipsnis
Šis reglamentas įsigalioja 1994 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. gruodžio 20 d.